b'\n_START_ARTICLE_\nAleksandras Severas\n_START_SECTION_\nGyvenimas\n_START_PARAGRAPH_\nJo tikras vardas buvo Markas Julijus Gesijus Basianas Aleksianas. Aleksandro t\xc4\x97vas Markas Julijus Gesijus Markianas buvo Sirijos promagistratas. Jo motina Julija Avita Mam\xc4\x97ja, buvo antra Julijos Mesos ir Sirijos kilmingojo Julijaus Avito dukt\xc4\x97 ir imperatoriaus Elagabalo teta i\xc5\xa1 motinos pus\xc4\x97s. Jis tur\xc4\x97jo vyresn\xc4\x99 seser\xc4\xaf Teoklij\xc4\x85, apie kuri\xc4\x85 ma\xc5\xbeai \xc5\xbeinoma. Aleksandras Severas taip pat giminiavosi su Romos imperatoriumi Septimijum Severu (jo \xc5\xbemona Julija Domna buvo Mesos jaunesnioji sesuo). Karakala ir Geta buvo jo pusbroliai i\xc5\xa1 motinos pus\xc4\x97s. Jo senel\xc4\x97 Mesa 221 m. \xc4\xaftikino imperatori\xc5\xb3 Elagabal\xc4\x85 \xc4\xafs\xc5\xabnyti pusbrol\xc4\xaf ir paskelbti \xc4\xafp\xc4\x97diniu (cezariu) ir Basianas pasikeit\xc4\x97 vard\xc4\x85 \xc4\xaf Aleksandr\xc4\x85. 222 m. kovo 11 d. Elagabalas buvo nu\xc5\xbeudytas ir pretorijai paskelb\xc4\x97 Aleksandr\xc4\x85 imperatoriumi, o senatas patvirtino._NEWLINE_Kai Aleksandras tapo imperatoriumi, jis buvo jaunas, draugi\xc5\xa1kas, ger\xc5\xb3 nor\xc5\xb3 ir visi\xc5\xa1kai po motinos padu. Julija Mam\xc4\x97ja buvo labai dorybinga ir apsupo imperatori\xc5\xb3 su i\xc5\xa1mintingais patar\xc4\x97jais. Ji pri\xc5\xbei\xc5\xabr\xc4\x97jo s\xc5\xabnaus charakterio vystim\xc4\x85si ir pagerino valdymo ton\xc4\x85. Kita vertus, ji buvo nepaprastai pavydi. Ji taip pat atst\xc5\xabm\xc4\x97 armij\xc4\x85 su ypatingu \xc5\xa1yk\xc5\xa1tumu ir nei ji, nei jos s\xc5\xabnus nesugeb\xc4\x97jo joj sutvirtinti drausm\xc4\x99. Mai\xc5\xa1tai tapo da\xc5\xbeni visoj imperijoje. Viename j\xc5\xb3 teisininkas ir pretorij\xc5\xb3 prefektas Ulpianas paaukojo gyvyb\xc4\x99, kitam Kasijus Dio atsistatydino._NEWLINE_Ta\xc4\x8diau Aleksandro valdymas i\xc5\xa1 esm\xc4\x97s buvo s\xc4\x97kmingas iki sasanid\xc5\xb3 i\xc5\xa1kilimo rytuose. Apie kilus\xc4\xaf kar\xc4\x85 yra \xc4\xafvairi\xc5\xb3 atsiliepim\xc5\xb3. Pagal paties Aleksandro prane\xc5\xa1im\xc4\x85 senatui, jis pasiek\xc4\x97 dideles pergales. Per visus \xc4\xafvykius, susijusius su sasanidais, pasirei\xc5\xa1k\xc4\x97 armijos drausm\xc4\x97s tr\xc5\xabkumas. Imperatorius gr\xc4\xaf\xc5\xbeo \xc4\xaf Rom\xc4\x85 ir \xc5\xa1vent\xc4\x97 triumf\xc4\x85 223 m._NEWLINE_Sekan\xc4\x8diais metais germanai \xc4\xafsiver\xc5\xbe\xc4\x97 \xc4\xaf Galij\xc4\x85, kirsdami Reino up\xc4\x99 keliose vietose sugriaudami tvirtoves ir nuniokodami kaimus. Aleksandras atsigabeno legionus i\xc5\xa1 rytini\xc5\xb3 provincij\xc5\xb3, per\xc4\x97jo per Rein\xc4\x85 \xc4\xaf Germanij\xc4\x85 ant pontinio tilto. I\xc5\xa1 prad\xc5\xbei\xc5\xb3 jis man\xc4\x97 papirkti german\xc5\xb3 gentis, kad laim\xc4\x97t\xc5\xb3 laiko. Nesvarbu tai buvo protingas \xc4\x97jimas ar ne, ta\xc4\x8diau tai privert\xc4\x97 Romos legionierius niekinti imperatori\xc5\xb3 kaip tok\xc4\xaf, kuriam b\xc5\xabdingas nekareivi\xc5\xa1kas elgesys. \xc5\xa0ios aplinkyb\xc4\x97s vert\xc4\x97 armij\xc4\x85 ie\xc5\xa1koti naujo vado tarp sav\xc5\xb3. Jie pasirinko Gaj\xc5\xb3 Julij\xc5\xb3 Ver\xc4\x85 Maksimin\xc4\x85, trak\xc5\xb3 kar\xc4\xaf savom j\xc4\x97gom pasiekus\xc4\xaf auk\xc5\xa1t\xc4\x85 rang\xc4\x85._NEWLINE_Paskelbus Maksimin\xc4\x85 imperatoriumi, Aleksandras buvo nu\xc5\xbeudytas (235 m. kovo 18 ar kovo 19 d.) kartu su savo motina per Legio XXII Primigenia mai\xc5\xa1t\xc4\x85. \xc5\xa0ios mirtys suteik\xc4\x99 Maksiminui sost\xc4\x85._NEWLINE_Aleksandro mirtis laikoma paskutine vinim \xc4\xaf principato sistemos karst\xc4\x85 ir \xc5\xbeymi chaoti\xc5\xa1ko III a., kuris visi\xc5\xa1kai susilpnino Rom\xc4\x85, prad\xc5\xbei\xc4\x85.'